***Α’ ΑΡΣΑΚΕΙΟ – ΤΟΣΙΤΣΕΙΟ ΔΗΜΟΤΙΚΟ ΣΧΟΛΕΙΟ ΕΚΑΛΗΣ  
ΕΚΔΗΛΩΣΕΙΣ-ΕΞΟΡΜΗΣΕΙΣ  
Δ Ε Κ Ε Μ Β Ρ Ι Ο Σ 2 0 1 5***

**1) Τετάρτη, 9 Δεκεμβρίου 2015 - Α’, Β’, Γ’ τάξεις:**

**Θέατρο Κατερίνας Βασιλάκου: «Η παπλωματού»**

Την Τετάρτη 9 Δεκεμβρίου 2015,στην παιδική σκηνή της Μαριάννας Τόλη, στο Θέατρο Κατερίνας Βασιλάκου, οι μαθητές των Α’, Β’, Γ’ τάξεων του Α’ Αρσακείου-Τοσιτσείου Δημοτικού Εκάλης θα παρακολουθήσουν την θεατρική παράσταση: «H Παπλωματού», ένα μιούζικαλ εμπνευσμένο από το βραβευμένο παραμύθι των Τζεφ Μπριμπό και Γκέηλ ντε Μέρκεν, σε διασκευή και σκηνοθεσία της ίδιας Μαριάννας Τόλη.

**2) Πέμπτη, 10 Δεκεμβρίου 2015 - Δ’, Ε’, ΣΤ’ τάξεις:**

**Γυάλινο Μουσικό Θέατρο «Στο Φωτεινό Δωμάτιο»**

Την Πέμπτη 10 Δεκεμβρίου 2015, στην παιδική σκηνή του Γυάλινου Μουσικού Θεάτρου οι μαθητές των Δ’, Ε’, Στ’ τάξεων του Α’ Αρσακείου-Τοσιτσείου Δημοτικού Εκάλης θα παρακολουθήσουν την θεατρική παράσταση: «Στο φωτεινό δωμάτιο».  
**Το έργο της Ντίνας Σταματοπούλου, σε μουσική του Κωστή Μαραβέγια,** εμπνευσμένο από το αριστούργημα του Γκαίτε «Ο μαθητευόμενος μάγος», αποτελεί μια αλληγορία πάνω στην παιδική ηλικία και την ωρίμανση, που ενθαρρύνει τα παιδιά να καλλιεργήσουν την επίγνωση των συναισθημάτων τους ώστε να ελέγξουν δημιουργικά το πάθος και τον ενθουσιασμό τους… Να ανακαλύψουν τη μαγική εξίσωση, συνταιριάζοντας την ‘καρδιά’ και το μυαλό, τη γνώση και το ένστικτο, την ορμή και τη μεθοδικότητα, σε μια παράσταση για τη συναισθηματική νοημοσύνη υπό την τιμητική αιγίδα της Ε.Ψ.Υ.Π.Ε.

**3) Τρίτη, 15 Δεκεμβρίου 2015 - Β’, Δ’, Ε’ τάξεις:**

**Εκκλησιασμός Χριστουγέννων**

Με την ευκαιρία της μεγαλύτερης γιορτής της Χριστιανοσύνης την Τρίτη 15 Δεκεμβρίου οι μαθητές των Β’, Δ’, Ε’ τάξεων του Α’ Αρσακείου-Τοσιτσείου Δημοτικού Εκάλης θα εκκλησιαστούν στον Ιερό Ναό του Αγίου Δημητρίου και θα κοινωνήσουν.

**4) Τετάρτη, 16 Δεκεμβρίου 2015 - Στ’ τάξη:**

**Μουσείο Πειραμάτων**

Την Τετάρτη 16 Δεκεμβρίου 2015 οι μαθητές της Στ’ τάξης του Α’ Αρσακείου-Τοσιτσείου Δημοτικού Εκάλης θα επισκεφθούν το Μουσείο Πειραμάτων

**Στ’1:** Τo Στ’1 θα συμμετέχει στο πρόγραμμα «Μικροί γεωλόγοι». Στο πρόγραμμα αυτό τα παιδιά θα έχουν την ευκαιρία να γνωρίσουν τη γεωλογική ιστορία της Γης. Θα μιλήσουν για τα είδη των πετρωμάτων και τα απολιθώματα, για τους σεισμούς και τα ηφαίστεια και θα κάνουν σχετικά πειράματα.

**Στ’2:** To Στ’2 θα συμμετέχει στο πρόγραμμα «Εγώ το ρομπότ». Στο πρόγραμμα αυτό τα παιδιά θα έχουν την ευκαιρία να γνωρίσουν τον κόσμο των ρομπότ. Θα μιλήσουν για τους νόμους και τις δυσκολίες τους, για τα εξαρτήματα και το λογισμικό τους και θα κάνουν σχετικά διαδραστικά παιχνίδια και δραστηριότητες.

**5) Πέμπτη, 17 Δεκεμβρίου 2015 - Α’, Γ’, ΣΤ’ τάξεις**

**Εκκλησιασμός Χριστουγέννων**

Με την ευκαιρία της μεγαλύτερης γιορτής της Χριστιανοσύνης την Πέμπτη 17 Δεκεμβρίου οι μαθητές των Α΄,Γ΄, Στ΄ τάξεων του Α’ Αρσακείου-Τοσιτσείου Δημοτικού Εκάλης θα εκκλησιαστούν στον Ιερό Ναό του Αγίου Δημητρίου και θα κοινωνήσουν.

**6) Πέμπτη, 17 Δεκεμβρίου 2015- Δ’ τάξη:**

**Εκπαιδευτικό Πρόγραμμα «Χριστουγεννιάτικο Ταξίδι με κάλαντα από όλη την Ελλάδα».**Την Πέμπτη 17 Δεκεμβρίου 2015 ομάδα μουσικών θα παρουσιάσει κάλαντα από όλη την Ελλάδα γνωρίζοντας τους παράλληλα ήθη και έθιμα διαφόρων τόπων.

**7) Πέμπτη, 17 Δεκεμβρίου 2015- Όλες οι τάξεις:**

**Παράδοση Ελέγχων Α΄ Τριμήνου, ώρα 15.30-17.00**

Την Πέμπτη 17 Δεκεμβρίου 2015 θα γίνει παράδοση Ελέγχων Προόδου Α' Τριμήνου στους γονείς και κηδεμόνες των μαθητών του Α' Αρσακείου - Τοσιτσείου Δημοτικού Εκάλης.

**8) Δευτέρα, 21 Δεκεμβρίου 2015- Α’, Β’, Γ’ τάξεις:**

**Χριστουγεννιάτικη Γιορτή**

Τη Δευτέρα 21 Δεκεμβρίου 2015 οι Α’, Β’, Γ’ τάξεις του Α΄ Αρσακείου-Τοσιτσείου Δημοτικού Εκάλης θα παρακολουθήσουν τη χριστουγεννιάτικη γιορτή που οργανώνει το Γ’ Αρσάκειο-Τοσίτσειο Δημοτικό Εκάλης στο Θέατρο των σχολείων μας.

**9) Τρίτη, 22 Δεκεμβρίου 2015- Δ’, Ε’, ΣΤ’ τάξεις:**

**Χριστουγεννιάτικη Γιορτή**

Την Τρίτη 22 Δεκεμβρίου 2015 οι Δ’, Ε’, ΣΤ’ τάξεις του Α΄ Αρσακείου-Τοσιτσείου Δημοτικού Εκάλης θα παρακολουθήσουν τη χριστουγεννιάτικη γιορτή που οργανώνει το Γ’ Αρσάκειο-Τοσίτσειο Δημοτικό Εκάλης στο Θέατρο των σχολείων μας.

**10) Τετάρτη, 23 Δεκεμβρίου 2015- Όλες οι τάξεις:**

**Χριστουγεννιάτικα Δρώμενα στο Σχολείο**

Προπαραμονές Χριστουγέννων το σχολείο φοράει τα γιορτινά του και στο μεγάλο χωλ αναβιώνουν έθιμα και τραγούδια από όλη την Ελλάδα και τον κόσμο.

**-------------------**